Д О К Л А Д

за извършена комплексна проверка на обект: Завод за пневматични гуми към „Видахим” АД, гр. Видин, находящ се в гр. Видин, Южна промишлена зона на основание Заповед № РД-068/16.04.2014 г. на Директора на РИОСВ – Монтана
Извършената на 28.04.2014 г. комплексна проверка от експерти на РИОСВ –Монтана е с цел установяване съответствието на дейността на обекта с нормативните изисквания по опазване на околната среда и съгласно утвърдения за 2014 г. План за контролна дейност.

Основна дейност на дружеството – производство на гуми за транспортни средства.

Фирмата притежава безсрочен Регистарционен документ, издаден от РИОСВ – Монтана, за дейности по оползотворяване на собствени неопасни отпадъци, които са технологичен отпадък от производството на каучукови смеси. Рециклирането и предварителната обработка на отпадъците се извършва при спазване на технологията посочена в регистрационния документ. На територията на площадката, отпадъци се съхраняват разделно по видове в обособени и обозначени със съответните кодове места и в складове с ограничен достъп с трайна настилка в палети, биг-бегове и метални контейнери. Отпадъците се предават за последващо третирате въз основа на договори с фирми, притежаващи документи по чл. 35 от Закона за управление на отпадъците за дейности с отпадъци. По време на проверката са представени актуални договори. Води се необходимата отчетност на количествата оползотворени, образувани и предадени отпадъци в заверени от РИОСВ – Монтана отчетни книги за отпадъци,  по образец  съгласно Наредба №2/2013 г. Годишните отчети за отпадъците за 2013 г. са изпратени в ИАОС. Проверените условия от регистрационния  документ се изпълняват.

Съгласно Регламент ЕО № 1907/2006, дружеството се явява потребител на химични вещества и смеси. За всички вещества и смеси са представени ИЛБ, които са изготвени, съгласно дял II на Регламент ЕО № 1907/2006. Веществата се съхраняват в обособени складове с ограничен достъп, които са обозначени с табели. Изготвена е оценка за безопастност на съхранение на хим. в-ва и смеси, съгласно Наредба за реда и начина на съхранение на опасни хим. в-ва и смеси. Изготвена е заповед за определяне отговорно лице за достъп до опасните хим. в-ва и смеси. В РИОСВ –Монтана е представена информация за количествата и вида използвани хим. в-ва и смеси за 2013 г.


Дружеството е извършило регистрация по чл. 30 от ЗЧАВ за дейностите, които попадат в обхвата на прил. 1 от Наредба №7/2003 г. за норми за допустими емисии на летливи органични съединения (ЛОС), изпускани в атмосферния въздух в резултат на употреба на разтворители в определени инсталации: преработка на каучук; производство на смеси за покрития, лакове, мастила и лепила; нанасяне на слепващи покрития. 


Използваните количества ЛОС са под долните прагови стойности за консумация на разтворители за отделните дейности.


Съгласно Наредба №6 от 26 юни 2006 г. за показателите за шум в околната среда, отчитаща степента на дискомфорт през различните части на денонощието, граничните стойности  на показателите за шум в околната среда, методите за оценка на стойности на показателите за шум и на вредните фактори от шума върху здравето на населението, дружеството се класифицира като обект, разположен в производствено-складови територии и зони. Площадката на завода не граничи непосредствено с жилищни сгради. Най-близко разположените жилищни сгради са на разстояние от около 2000 м.

Не са дадени предписания по време на проверката.
